**Ian Ogilvy** (født 1943) er en engelsk skuespiller, dramatiker og forfatter. Han er spesielt kjent fra rollen som Helgenen i tv-serien *Return of the Saint.*

Ogilvy har medvirket i 20 filmer og over 80 tv-produksjoner i løpet av karrieren. I tillegg har han spilt i en en rekke sceneoppsetninger, blant annet på West End.

Han ble født Ian Raymond Ogilvy i Woking, Surrey i England som sønn av skuespiller Aileen Raymond og Francis Fairfield Ogilvy, som jobbet innen markedsføring. Han ble utdannet skuespiller ved Royal Academy of Dramatic Art.

Ogilvy tv-debuterte i et tv-stykke sendt i *ITV Play of the Week* i 1964. Deretter hadde han en fast rolle i serien *The Liars* (1966). Han fikk sitt store gjennombrudd i rollen som Helgenen i *Return of the Saint*, som gikk på ITV fra 1978 til 1979. Serien ble også populær utenfor Storbritannia og Ogilvy ble en periode vurdert som en kandidat til å overta rollen som James Bond etter Roger Moore. Etter det hadde han faste roller i serier som *Tom, Dick and Harriet* (1982–1983) og de amerikanske såpeseriene *Generations* (1990–1991) og *Malibu Shores* (1996). Han har også medvirket i miniserier som *The Spoils of Poynton* (1970), *Man of Straw* (1972), *Jeg, Claudius* (1976) og *Data kan drepe* (1988), samt i flere tv-filmer, deriblant *The Gathering Storm* (1974), *Anna Karenina* (1985) og *The Saint* (2017). Han har utover dette hatt gjesteopptredener i serier som blant annet *The Avengers*, *Armchair Theatre*, *Herskap og tjenere*, *Play of the Month*, *Robin of Sherwood*, *Walker, Texas Ranger*, *Jessica Fletcher*, *Melrose Place,* *Murphy Brown*, *Babylon 5*, *Baywatch*, *Diagnose - Mord* og *Dharma & Greg*.

Han filmdebuterte i *The She Beast* (1966) og har siden hatt større roller i filmer som blant annet *Stranger in the House* (1967), *The Sorcerers* (1967), *Heksebrenneren* (1968), *Seks skyter skarpt* (1970), *Waterloo* (1970), *Ikke noe sex takk, vi er britiske* (1973), *Forbannelsen* (1973), *From Beyond the Grave* (1974), *Døden kler henne* (1992), *We Still Kill the Old Way* (2014), *We Still Steal the Old Way* (2016) og *Renegades* (2022).

På scenen har han gjort seg bemerket i stykker som *Snakes and Ladders* (Churchill Theatre), *Sleuth* (Apollo Theatre), *My Fair Lady* (Pacific Coast Civic Light Opera), *Rough Crossing* (Matrix Theatre), *The Devil’s Disciple* (Chichester Festival Theatre), *The Importance of Being Earnest* (Chichester Festival Theatre), *Love! Valour! Compassion!* (Geffen Playhouse) og *Present Laughter* (Melrose Theatre).

Ogilvy flyttet til Los Angeles i 1988 og fikk amerikansk statsborgerskap gjennom ekteskap i 1992.

I 2016 utgav han selvbiografien *Once A Saint – An Actor's Memoir*. Han har også utgitt romaner, inkludert flere barnebøker om karakteren Measle.

Ian Ogilvy ble gift for annen gang i 1992 med skuespiller Kathryn Holcomb. Han har ett barn fra sitt første ekteskap.

Referanser
----------

1. ↑   Babelio, Babelio forfatter-ID 113411[Hentet fra Wikidata]
2. ↑   GeneaStar, GeneaStar person-ID ogilvyi[Hentet fra Wikidata]
3. ↑   NooSFere, oppført som Ian OGILVY, NooSFere author ID -44317, besøkt 9. oktober 2017[Hentet fra Wikidata]
4. ↑   Discogs, Discogs artist-ID 1373689, besøkt 9. oktober 2017[Hentet fra Wikidata]
5. ↑   www.rada.ac.uk[Hentet fra Wikidata]
6. ↑  «Ian Ogilvy». *IMDb*. Besøkt 15. august 2022.
7. 1 2  «Ogilvy, Ian 1943- (Ian Raymond Ogilvy) | Encyclopedia.com». *www.encyclopedia.com*. Besøkt 15. august 2022.
8. ↑  «Ian Ogilvy». *www.ianogilvy.com*. Besøkt 15. august 2022.
9. ↑  Fabrique. «Ian Ogilvy — RADA». *www.rada.ac.uk* **(engelsk)**. Besøkt 15. august 2022.
10. 1 2 3  Das, Lina (21. november 2014). «The Saint? No, I was more of a sinner: Ian Ogilvy». *Mail Online*. Besøkt 15. august 2022.
11. ↑  Roycroft-Davis, Chris (7. mai 2016). «Ian Ogilvy reveals 'I was always The Saint and never the sinner'». *Express.co.uk* **(engelsk)**. Besøkt 15. august 2022.
12. ↑  «Ian Ogilvy | LATW». *latw.org*. Besøkt 20. oktober 2022.
13. ↑  «Ian Ogilvy Net Worth- Wife, Wiki, Bio, Age, Career» **(engelsk)**. 10. september 2021. Besøkt 15. august 2022.
14. ↑  «Once A Saint - Ian Ogilvy». *Bokkilden*. Besøkt 15. august 2022.
15. ↑  ThriftBooks. «Ian Ogilvy Books | List of books by author Ian Ogilvy». *ThriftBooks* **(engelsk)**. Besøkt 15. august 2022.

Eksterne lenker
---------------

* (en) Ian Ogilvy på Internet Movie Database Rediger på Wikidata

* (da) Ian Ogilvy på Filmdatabasen Rediger på Wikidata

* (en) Ian Ogilvy på AllMovie Rediger på Wikidata

* (en) Ian Ogilvy hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** BNE **·** CiNii **·** MusicBrainz **·** Discogs
 |